hy hy hy hy hy hy hy hy hy hy hy hy hy hy hy hy pt hy hy hy hy hy hy hy hy hy hy hy hy ml hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մանրամասներ իմանալու համար զրուցեցել ենք ըմբշամարտի վաստակավոր մարզիչ Գևորգ Ալեքսանյանի հետ:
— Պարոն Ալեքսանյան, նախ շնորհավորում եմ, կարծես սայլը տեղից շարժվեց: Եվ, մեկ այլ լուր էլ քաղաքապետ Ս.Բալասանյանից լսեցի. իբր, եթե մարզադպրոցը չվերանորոգվի տեղում, հնարավոր է, որ առանձին մարզահամալիր կառուցվի այլ հասցեում:
— Մենք դեռ 2017-ից ունեինք մեր դպրոցի կապիտալ վերանորոգման նախագծա-նախահաշվային փաստաթուղթը: Կառավարությունից եկան, ուսումնասիրեցին, տեսան, որ դպրոցի խոնավության աստիճանը բարձր է, խոսակցության մեջ նշեցին, որ ավելի լավ է նորը կառուցել: Քաղաքապետն առաջարկեց հողամաս տրամադրել, որը Սախարովի հրապարակի դիմացի դաշտային հատվածում է, բավական մեծ տարածք: Գնացինք տարածքը նայեցինք, իսկ մի քանի օր առաջ էլ գեոդեզիստական չափագրումներն արվեց՝ քաղաքապետի նախաձեռնությամբ ու քաղաքապետարանի մասնագետների միջոցով: Պետական այրերը վարչապետին, բնականաբար, ներկայացրել են իրավիճակը: Վարչապետը հրահանգել է նոր շենք կառուցելու նախագծա-նախահաշիվն էլ անել, որպեսզի երկու տարբերակն ունենալով, նոր միայն դրվի քննարկման, երևի հաշվի առնվի դրական ու բացասական կողմերը, գումարային հարցերը, թե ով, ինչպես և ուր է գումարները փոխանցելու: Երբ որոշումը կայացվեց, շատ արագ սկսվելու է շինարարությունը:
— Կոնկրետ ժամանակահատված նշվե՞լ է:
— Ասել են, որ այս տարվա ընթացքում պետք է դպրոցի հարցը լուծված լինի:
— Ձեր տվյալներով, ըստ նախահաշվային փաստաթղթի, ներկա դպրոցի կապիտալ վերանորոգման համար որքա՞ն գումար է պահանջվում:
— Ըստ հաշվարկների և 2017 թվի տվյալների, պահանջվում էր 340 միլիոն դրամ:
— Բնականաբար, նորի կառուցման համար շատ ավելի մեծ գումար կպահանջվի, բայց շատ ցանկալի է, որ որոշում կայացնողները հենց այս տարբերակին հակված լինեն: Բացի այս, որքանով տեղեկացա քաղաքապետից, այս նոր շենքը միայն ըմբշամարտի դպրոցին չի ծառայելու, այո՞:
— Այո, այն շատ մեծ շենք է լինելու, մարզասրահ է ունենալու՝ մրցումներ ու տարբեր կարգի միջոցառումներ անցկացնելու մեծ հնարավորություններով: Հնարավոր է հարակից հյուրանոցային մասնաբաժիններ կառուցվեն, հնարավոր կլինի մարզահավաքներ անցկացնել, մի խոսքով, կլինի մարզական մեծ համալիր:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: